EkBass/fiwiki-20250220-pages-articles huggingface dataset:
Anders Johan Sjöman

Anders Johan Sjöman (3. maaliskuuta 1756 Tammisaari – 6. kesäkuuta 1834 Kirkkonummi) oli suomalainen everstiluutnantti ja Gesterbyn kartanon omistaja. == Perhe == Sjömanin vanhemmat olivat kultaseppämestari Carl Philip Sjöman ja Margaretha Svan. Sjömanin isäpuoli oli johtaja Anders Jansson. Sjöman avioitui Anna Lovisa Forssiuksen kanssa. Pariskunta sai kymmenen lasta. Yksi hänen lapsistaan Anders Johan Sjöman menehtyi muutaman kuukauden ikäisenä vuonna 1790. Anders Johan Sjömanin hauta on vanhin säilynyt hauta Helsingin Vanhassa kirkkopuistossa. Hänen lapsenlapsi oli kenraaliluutnantti Nikolai Sjöman. Valokuvaaja Hjalmar Sjöman oli hänen jälkeläinen. == Kartanon omistajana == Sjömanin isäpuoli Anders Jansson omisti Gesterbyn kartanon Kirkkonummella. Sjöman omisti kartanon Janssonin jälkeen. Sjömanin nuorin tytär Eva Charlotta Sjöman ja hänen aviomies maanmittari Carl Mathias Moring ostivat kartanon vuonna 1835. == Ura == Sjöman toimi Ruotsin kuninkaallisen laivaston kapteenina Suomenlinnassa. Hän hankki palveluskokemusta osallistumalla Hollannin laivaston toimintaan. Sjöman osallistui majurina Kustaa III:n sotaan. Hän joutui meritaistelun aikana venäläisten vangiksi. Hänet ylennettiin sodan jälkeen everstiluutnantiksi. == Ritarikunnat == Miekkaritarikunta ritari == Lähteet == Luokka:Vuonna 1756 syntyneet Luokka:Vuonna 1834 kuolleet Luokka:Suomalaiset everstit
Falke

Falke tarkoittaa muun muassa seuraavia: * Falke (1926), Saksan laivaston torpedovene * SC Falke, 1906 perustettu saksalainen urheiluseura, joka 1919 yhdistyi eräiden muiden kanssa Hamburger Sportvereiniksi ==Sukunimi== * Gustav Falke (1853–1916), saksalainen lyyrikko * Jacob von Falke (1825–1997), saksalais-itävaltalainen kulttuurihistorioitsija Luokka:Luettelot henkilöistä sukunimen mukaan
Jacob von Falke

Jacob von Falke (1825–1897) oli saksalais-itävaltalainen kulttuuri- ja taidehistorioitsija. Hän opiskeli filosofiaa Erlangenin ja Göttingenin yliopistoissa. Hän oli Nürnbergin Germaanisen museon konservaattori vuodesta 1855, Wienissä kreivi Lichtensteinin kirjastonhoitaja ja taulugallerian johtaja 1858, Itävallan taide- ja teollisuusmuseon tehtävissä 1864. Falke omisti koko elämänsä taideteollisuuden ja pukuhistorian tutkimuksille. Hän luennoi tutkimustuloksistaan, kirjoitti niistä kansantajuisia julkaisuja ja vaikutti niiden kautta laajalti yleisön makuun.Tietosanakirja 1909, osa 11, Hakusana:Falke, Jacob von ==Lähteet== ==Aiheesta muualla== Luokka:Saksalaiset historioitsijat Luokka:Vuonna 1825 syntyneet Luokka:Vuonna 1897 kuolleet
Willie Hona

Willie Hona (22. heinäkuuta 1953 Rawene – 5. toukokuuta 2024 Paraparaumu) oli uusiseelantilainen laulaja-lauluntekijä ja kitaristi.Willie Hona AudioCulture 5.5.2024, viitattu 5.7.2024 Adam Gifford, Herbs’ voice Willie Hona dies Waatea News 7.5.2024, viitattu 5.7.2024 Hän tuli parhaiten tunnetuksi poliittisia teemoja hyödyntäneestä reggaeyhtyeestä Herbs, jossa hän toimi keulahahmona 1980-luvun puolessavälissä.Farewell to Willie Hona Apra Amcos 6.5.2024, viitattu 5.7.2024 New Zealand music legend Willie Hona of Herbs has died The New Zealand Herald 6.5.2024, viitattu 5.7.2024 Honan varhaisiin musiikillisiin vaikutteisiin kuuluivat The Shadows ja Peter Posa. Hän aloitti kitaransoiton lapsena ja muutti 14-vuotiaana Dargavilleen. Lukioaikana hän perusti ensimmäisen yhtyeensä, joka oli instrumentaalimusiikin kokoonpano The Vibrations. Sitten Hona perusti Dargavillessa tapaamiensa ystävien kanssa The Face -yhtyeen. Yhtye voitti Pohjois-Aucklandin Battle of the Bands -kilpailun vuonna 1971. Seuraavana vuonna The Face sijoittui kolmanneksi kansallisen tason Battle of the Bands -finaalissa Aucklandissa. Tuomarina toiminut Lew Pryme järjesti The Facelle esiintymisiä muiden muassa Suzanne Lynchin, Rob Guestin ja Bunny Waltersin kanssa. Manageri Will 'Ilolahia kutsui Honan laulajaksi ja kitaristiksi Herbs-yhtyeeseen. Hän liittyi siihen vuonna 1983. Hona toimi Herbsissä sen suurimman kaupallisen menestyksen aikana. Hän kirjoitti Tama Lundonin kanssa yhtyeen suurimpiin hitteihin kuuluneet kappaleet "Listen", "Long Ago" ja "Nuclear Waste". Hona lähti Herbsistä loppuvuodesta 1988. Vuonna 1991 hän julkaisi sooloalbumin Keep an Open Heart, joka ei ollut hänen toivomansa kaltainen menestys. Hona muutti vuonna 1996 Australiaan, jossa jatkoi esiintymistä sooloartistina. Syyskuussa 2012 hänet otettiin New Zealand Music Hall of Fameen muiden Herbsin jäsenten kanssa. Hona kuoli kotonaan Paraparaumussa haimasyöpään toukokuussa 2024. == Lähteet == Luokka:Uusiseelantilaiset laulajat Luokka:Kitaristit Luokka:Laulaja- lauluntekijät Luokka:Reggaemuusikot Luokka:Vuonna 1953 syntyneet Luokka:Vuonna 2024 kuolleet
Papua-Uuden-Guinean maanjäristys 2022

Papua-Uuden-Guinean maanjäristys 2022 tapahtui 11. syyskuuta 2022 kello 9.46, kun Papua-Uuteen-Guineaan iski 7.6 magnitudin maanjäristys. Se tapahtui noin 67 kilometrin päässä idässä Eastern Highlandsin maakunnan Kainantusta ja noin 80 kilometrin päässä Moroben maakunnan Laesta, noin 90 kilometrin syvyydessä. Virallisten tietojen mukaan järistyksessä sai surmansa 21 ihmistä ja 30 loukkaantui. Järistystekssä tuhoutui tai vaurioitui yhteensä 1 076 taloa, mukaan lukien oppilaitoksia ja museoita. USGS:n mukaan järistys vaikutti noin 5,9 miljoonaan ihmiseen ja 1,2 miljoonaan kotirakennukseen. Moni kuolonuhri jäi järistyksestä johtuneen maavyöryn alle. Pian järistyksen jälkeen uutisoitiin ainakin neljän ihmisen kuolleen, joista kolme oli hautautunut maavyöryyn. Järistystä seurasi ainakin yksi 5,0 magnitudin jälkijäristys noin tuntia myöhemmin. == Lähteet == Luokka:Papua-Uuden-Guinean historia Luokka:2000-luvun maanjäristykset Luokka:Vuoden 2022 luonnonmullistukset
Rosalie Sjöman

Rosalie Sjöman (ent. Hammarqvist) (16. lokakuuta 1833 Kalmar, Ruotsi – 25. tammikuuta 1919 Tukholma, Ruotsi) oli Ruotsin ensimmäisiä naispuolisia valokuvaajia. == Perhe == Rosalie Sjömanin isä oli kauppalaivaston merikapteeni Johan Peter Hammarqvist ja äiti Karolina Appellöf. Hän avioitui kauppalaivaston merikapteeni Sven Sjömanin kanssa. Pariskunta sai kaksi poikaa ja yhden tyttären: Sven Gustaf Hjalmarin, Svenin ja Alma Rosalie Carolinan. Merikapteeni Sven Sjöman menehtyi 1864, ja Rosalie jäi kolmen lapsen yksinhuoltajaksi. Heidän poikansa oli valokuvaaja Hjalmar Sjöman. Heidän tyttärensä Alma Sjöman harjoitti myös valokuvaamista. Hän avioitui myöhemmin Gustaf Fredrik Diehlin kanssa. Pariskunta sai kaksi lasta: Carl Fredrikin ja Hilma Marie Diehlin. == Ura == Rosalie Sjöman työskenteli valokuvaaja Carl Jacob Malmbergin valokuvausstudiossa. Sjöman avasi oman valokuvausstudion Tukholman Drottninggatan 42:ssa vuonna 1864. Studio muutti myöhemmin osoitteeseen Regeringsgatan 6. Sjömanin valokuvaustoiminta menestyi, minkä seurauksena hän palkkasi viisi työntekijää ja avasi kuusi studiota pitkin Ruotsia. Sjömanista tuli yksi Ruotsin arvostetuimmista valokuvaajista 1860-luvun puolivälistä lähtien. Hän otti muotokuvia näytelmäkirjailija August Strindbergistä ja monista muista tunnetuista henkilöistä. == Galleria == Tiedosto:Sjökapten Sven Sjöman circa 1860 by Rosalie Sjöman.png|Sven Sjöman. Tiedosto:Rosalie Sjöman Alma.png|Alma Sjöman. Tiedosto:Anna Pettersson, rollporträtt - SMV - H6 111.tif|Anna Petterson. Tiedosto:Charlotte Strandberg, rollporträtt - SMV - H7 209.tif|Charlotte Strandberg. Tiedosto:Anna Lundberg, rollporträtt - SMV - H5 182.tif|Anna Lundberg. Tiedosto:Olefine Moe, rollporträtt - SMV - H6 074.tif|Olefine Moe. Tiedosto:FinnFrederikWilhelmWedelJarlsberg.jpg|Finn Wedel-Jarlsberg. Tiedosto:Ida Brander f Reis 1857-1931 - 1881 SLSA 1270 34 foto 284.jpg|Ida Brander. Tiedosto:Beata Lundqvist, rollporträtt - SMV - H5 180.tif|Beata Lundqvist. Tiedosto:Hilma Frankenfeldt g Dahlström f-1921 - 1870-1880 SLSA 1270 34 foto 725.jpg|Hilma Frankenfeldt. Tiedosto:Olefine Moe, rollporträtt - SMV - H6 071.tif|Olefine Moe. Tiedosto:Olefine Moe, rollporträtt - SMV - H6 072.tif|Olefine Moe. Tiedosto:Clara Rylander, porträtt - SMV - H1 175.tif|Clara Rylander. Tiedosto:August Strindberg (8720406252).jpg|August Strindberg. == Lähteet == Luokka:Vuonna 1833 syntyneet Luokka:Vuonna 1919 kuolleet Luokka:Ruotsalaiset valokuvaajat
Tomra (taajama)

Tomra tai Tomrefjord on taajama Vestnesin kunnassa Møren ja Romsdalin läänissä Norjassa. Taajaman pinta-ala on 1,5 neliökilometriä ja asukasluku 1 095 vuonna 2023. ==Lähteet== Luokka:Norjan taajamat Luokka:Vestnes
Vikebukt

Vikebukt on taajama Vestnesin kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 278 vuonna 2023. ==Lähteet== Luokka:Norjan taajamat Luokka:Vestnes
Fiksdal

Fiksal tai Fiksdalen on taajama Vestnesin kunnassa Møren ja Romsdalin läänissä Norjassa. Taajaman pinta-ala on 0,3 neliökilometriä ja asukasluku 234 vuonna 2023. ==Kuvia== Fiksdal kirke fra RA.jpg|Fiksdalin kirkko ==Lähteet== Luokka:Norjan taajamat Luokka:Vestnes
Tresfjord

Tresfjord on taajama Vestnesin kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 214 vuonna 2023. Vuosina 1899–1964 Tresfjord oli itsenäinen kunta. Kuntaliitoshetkellä Tresfjordin kunnassa oli 1 319 asukasta ja sen pinta-ala oli 188 neliökilometriä. ==Kuvia== Tresfjord kyrkje.JPG|Tresfjordin kirkko ==Tunnettuja henkilöitä== * Jakob Kjersem (1925–2009), kestävyysjuoksija ==Lähteet== Luokka:Norjan taajamat Luokka:Norjan entiset kunnat Luokka:Vestnes
Vestnesavisa

Vestnesavisa on norjalainen vuonna 1989 perustettu paikallislehti, jonka kotikunta on Vestnes. Lehti ilmestyy painettuna keskiviikkoisin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Vestnes
Vestnesin kirkko

Vestnesin kirkko () on Vestnesin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1872. ==Lähteet== ==Aiheesta muualla== Luokka:Norjan puukirkot kirkko
Tresfjordin kirkko

Tresfjordin kirkko () on Vestnesin kunnassa Møren ja Romsdalin läänissä Norjassa sijaitseva kahdeksankulmainen puukirkko vuodelta 1828. ==Kuvia== Tresfjord kirke innvendig.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Vestnes
Fiksdalin kirkko

Fiksdalin kirkko () on Vestnesin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1866. ==Lähteet== ==Aiheesta muualla== Luokka:Norjan puukirkot Luokka:Vestnes
Viken kirkko

Viken kirkko () on Vestnesin kunnassa Møren ja Romsdalin läänissä Norjassa sijaitseva punen pitkäkirkko vuodelta 1970. ==Lähteet== ==Aiheesta muualla== Luokka:Norjan kivikirkot Luokka:Vestnes
Topıraq qala

Topıraq qala (, ) on rauniokaupunki Karakalpakian tasavallan Ellikqalan piirissä Uzbekistanissa. Se sijaitsee Sultan Wáyisin vuorijonon eteläpuolella lähellä Nukusin ja Tórtkúlin välistä maantietä. 100–500-luvuilla rakennettua neliskulmaista (500 x 350 metriä) kaupunkia ympäröi katetulla käytävällä ja kulmatorneilla varustettu muuri. Se sai vettä kanavia pitkin Amudarjan nykyään kuivuneesta sivu-uomasta. Asuintalot ja talousrakennukset oli jaettu pää- ja sivukaduilla kymmeneksi kortteliksi. Eteläportilta alkava pääkatu johti temppelin, jossa on ilmeisesti palvottu tulta. Kaupunki toimi 200–300-luvuilla Horezmin kuninkaiden asuinpaikkana. Sen luoteisosassa sijaitsi 14 metriä korkealle keinotekoiselle jalustalle (80 x 80 metriä) saviilestä rakennettu palatsi kolmine torneineen. Palatsin huoneet oli koristeltu kohokuvin, patsain ja seinämaalauksin, jotka kuvaavat hallitsijoita, jumalattaria, tanssivia miehiä ja naisia, mytologisia hahmoja, eläimiä ja hedelmällisyyssymboleja. Sisäpihalla oli valtaistuinsali ja sitä ympäröi neljä pyhäkköä alttareineen. Palatsi hylättiin vähäksi aikaa 300-luvun alussa, ja sitä käytettiin myöhemmin hallintorakennuksena. Kaupunki lienee raunioitunut sotien ja kastelujärjestelmän tuhoutumisen seurauksena. Sergei Tolstovin johdolla 1930–1950-luvuilla suoritetuissa kaivauksissa on löydetty keramiikkaa, tekstiilejä, jousia ja muita aseita, koruja ja rahoja. Arvokkain löytö ovat pergamentille ja puunkappaleille horezmin kielellä kirjoitetut talousasiakirjat. Taidokkaat seinämaalaukset kertovat Horezmin yhteyksistä Intiaan, Syyriaan, Egyptiin ja Mustanmeren pohjoispuolelle. Esinelöytöjä ja maalauksia säilytetään muun muassa Pietarin Eremitaasissa ja Savitskin museossa Nukusissa. ==Lähteet== Luokka:Karakalpakstan Luokka:Uzbekistanin historia
Jakob Kjersem

Jakob Kjersem (2. elokuuta 1925 Tresfjord – 11. kesäkuuta 2009 Vestnes) oli norjalainen kestävyysjuoksija, maanviljelijä ja toimittaja. Hän voitti seitsemän Norjan mestaruutta vuosien 1949–1960 välillä. Lontoon kesäolympialaisten 10 000 metrin kilpailussa hän tuli sijalle 12. ja Helsingin kesäolympialaisten maratonilla sijalle 24. ==Lähteet== ==Aiheesta muualla== Luokka:Norjalaiset kestävyysjuoksijat Luokka:Vuonna 1925 syntyneet Luokka:Vuonna 2009 kuolleet
C++26

C++26 on C++-ohjelmointikielen ISO-standardiversio, joka kehitetään C++23-standardin seuraajaksi. Standardin on suunniteltu valmistuvan vuonna 2026. == Ominaisuudet == Mukaan äänestettyjä kohtia ovat: * hazardiosoittimet: rinnakkaiseen käsittelyyn tarkoitetut lukottomat osoittimet, joilla on yksi kirjoittaja ja useita lukijoita. Vain osoittimen omistaja voi asettaa sen arvon ja mikä tahansa määrä säikeitä voi lukea sen arvon. Hazardiosoittimet ovat samankaltainen tekniikka kuin Read-Copy-Update (RCU); ensimmäinen on käytössä MongoDB:ssä ja jälkimmäinen on käytössä Linuxissa. Myös Read-Copy- Update -mekanismin tukea on ehdotettu lisättäväksi C++26-standardiin. * nimen pois jättäminen tietyissä tilanteissa * määrittelemättömän käytöksen poistaminen tietyissä tilanteissa (P2621R3) * alustakohtaiset tiedostokahvat Ehdotettuja kehityskohtia ovat: * reflektio * asynkroninen suoritus `std::execution` * lineaarialgebra (osa Fortranille kehitetystä BLAS- standardista) Edistettäviä, mutta ei varmaa valmistumisajankohtaa: * contracts Neljäksi avainkohdaksi mainitaan asynkronisen suorittamisen `std::execution` parannukset, tyyppi- ja muistiturvallisuuden parannukset, reflektio ja contracts. Eräs ehdotettu muutos on, että alustamaton muuttuja ei enää ole määrittelemätöntä (P2795R5). Muutoksen myötä alustamaton luku voidaan määritellä virheeksi. Lisäksi muut määrittelemättömät käytökset voidaan poistaa (P3436R1). == Lähteet == == Aiheesta muualla == * C++26 ominaisuudet ja tuki kääntäjissä Luokka:C++
Malla Montell

Malla Montell (s. 13. tammikuuta 2004) on suomalainen telinevoimistelija. Vuonna 2022 Kansainvälinen voimisteluliitto FIG lisäsi hänen suorittamansa eritasonojapuiden liikkeen sääntökirjaan. Liike on kuvattu seuraavasti: riippuen ylemmästä tangosta heilautus taaksepäin 1/1-kierroksella [360 astetta] riippuun ylemmästä tangosta. Teknisen komitean mukaan Montellin liike ei kuitenkaan ollut niin vaikea, että se olisi voitu nimetä hänen mukaansa, mutta se lisättiin kuitenkin sääntökirjaan. Montell on historian toinen sääntökirjaan lisätty suomalainen naistelinevoimistelija Annamari Maarasen jälkeen. Montellin äiti on yleisurheilija Annu Montell. == Lähteet == == Aiheesta muualla == * Swing backward with 1/1 turn Video kuvaa Montellin liikkeen. Luokka:Suomalaiset telinevoimistelijat Luokka:Vuonna 2004 syntyneet Luokka:Elävät henkilöt
Constantin Hansen

Carl Christian Constantin Hansen (3. marraskuuta 1804 Rooma, Kirkkovaltio – 29. maaliskuuta 1880 Kööpenhamina, Tanska) oli tanskalainen taidemaalari. Hän sai opetusta isältään Hans Hansenilta sekä Tanskan kuninkaallisessa taideakatemiassa. Hansen maalasi muun muassa muotokuvia sekä kansallisromanttisia ja antiikin aikaan liittyviä aiheita. ==Teoksia== Constantin Hansen, Kunstnerens søstre Signe og Henriette læsende i en bog, 1826, KMS3004, SMK.jpg|Hansenin sisarett Signe ja Henriette lukevat kirjaa (1826) Constantin Hansen, Et selskab af danske kunstnere i Rom, 1837, KMS3236, SMK.jpg|Et selskab af danske kunstnere i Rom (1837) Constantin Hansen, Athenatemplet i Pæstum, 1838, KMS1124, SMK.jpg|Athenatemplet i Pæstum (1838) CHansen Hvilende Model.jpg|Hvilende model (1893) Constantin Hansen, Portræt af Gottlieb Bindesbøll, 1849, Thorvaldsens Museum.jpg|Gottlieb Bindesbøll (1849) Constantin Hansen, Ægirs gæstebud, 1857, KMS939, SMK.jpg|Ægirs gæstebud (1857) Orla Lehmann (Constantin Hansen).jpg|Orla Lehmann (1862) Grundlovgivende rigsforsamling - Constantin Hansen.jpg|Perustuslakia säätävä kansankokous (1864) ==Lähteet== ==Aiheesta muualla== Luokka:Tanskalaiset taidemaalarit Luokka:Vuonna 1804 syntyneet Luokka:Vuonna 1880 kuolleet
Joseph Emanuel Fischer von Erlach

Joseph Emanuel Fischer von Erlach (1695–1742) oli itävaltalainen arkkitehti, isänsä Johann Bernhard Fischer von Erlachin avustaja ja hänen töittensä jatkaja.Tietosanakirja 1909, osa 11, Hakusana: Fischer von Erlach Fischer von Erlach sai vaikutteita ranskalaisesta arkkitehtuurista. Hän suunnitteli Hofburgiin laajoja lisärakennuksia, joista vain osa, kuten hovikirjasto, komea talviratsastuskoulu, toteutui. Hänen kirkollinen päätyönsä, omaperäinen, soikiokupuinen Wienin Karlskirche-kirkko (1716–1737), jonka julkisivua kaksi Trajanuksen patsaan muotoista tornia vallitsee, valmistui Johann Baptist Martinellin päättämänä vasta hänen kuoltuaan. Hän oli myös vaskenkaivertaja, ja hän kirjoitti teoksen Entwurf einer historischen Architektur (1725). ==Lähteet== ==Aiheesta muualla== Luokka:Itävaltalaiset arkkitehdit Luokka:Vuonna 1695 syntyneet Luokka:Vuonna 1742 kuolleet
Jéssica Bouzas Maneiro

Jéssica Bouzas Maneiro (s. 24. syyskuuta 2002 Galicia) on espanjalainen tennispelaaja. Hän on voittanut urallaan yhden WTA 125 -tason turnauksen kaksinpelissä. Bouzas Maneiro pelasi grand slam -turnauksen pääsarjassa ensimmäisen kerran Wimbledonissa 2023. Hän voitti Antalyan WTA 125 -tason turnauksen maaliskuussa 2024. Wimbledonissa 2024 Bouzas Maneiro voitti ensimmäisellä kierroksella puolustavan mestarin Markéta Vondroušován. == Lähteet == == Aiheesta muualla == * * Luokka:Espanjalaiset tennispelaajat Luokka:Vuonna 2002 syntyneet Luokka:Elävät henkilöt
Hamish Kilgour

Hamish Robert Kilgour (17. maaliskuuta 1957 Christchurch – marras- tai joulukuu 2022 Christchurch) oli uusiseelantilainen rumpali, lyömäsoittaja, kitaristi ja lauluntekijä.Kilgour, Hamish 1957-2022 National Library of New Zealand, viitattu 5.7.2024 Philip Matthews, Life story: Musician Hamish Kilgour 'emanated generosity, possibility' Stuff 9.12.2022, viitattu 5.7.2024 Kilgour opiskeli itsenäisesti rumpujensoiton. Hän oli jo nuorena aktiivinen aikansa vastakulttuurisissa liikkeissä. Hän sai humanististen tieteiden kandidaatin oppiarvon englannin kielessä ja historiassa Otagon yliopistosta. Vuonna 1978 Kilgour perusti veljensä David Kilgourin kanssa The Clean -yhtyeen. Sen ensimmäisen kokoonpanon hajottua vuoden kuluttua Kilgour oli keulahahmo lyhytikäisessä aucklandilaisessa new wave -yhtyeessä The Sobs. Palattuaan Dunediniin hän perusti The Cleanin tunnetuimman kokoonpanon veljensä ja basisti Robert Scottin kanssa. The Clean tuli tunnetuksi protestilauluistaan, ja Kilgour otettiin sen jäsenenä New Zealand Music Hall of Fameen vuonna 2017. Lisäksi hän sai vuonna 1992 New Zealand Music Awardin "vuoden levykannesta" kansitaiteestaan kokoelmaan Pink Flying Saucers Over the Southern Alps. Kilgour toimi myös yhtyeissä The Great Unwashed (1983–1984) ja Bailter Space (1987–1988). 1980-luvun lopussa hän muutti New Yorkiin ja meni naimisiin Lisa Siegelin kanssa. Pariskunta perusti psykedeelisen musiikin yhtyeen The Mad Scene, joka toimi pääasiassa New Yorkissa. Pariskunta erosi myöhemmin. He saivat yhteisen pojan. Kilgour julkaisi kaksi sooloalbumia ja teki yhteistyötä laulaja-lauluntekijä Hollie Fullbrookin kanssa. Hän muutti takaisin Uuteen-Seelantiin vuona 2019 ja asettui Christchurchiin. Hän avasi siellä miesten vintagevaatekaupan Bent Gent ja perusti uuden yhtyeen nimeltään The Sundae Painters. Kilgourin elämää kuitenkin varjostivat mielenterveysongelmat. Hänet ilmoitettiin kadonneeksi loppuvuodesta 2022; viimeinen havainto oli tehty 27. marraskuuta Christchurchin The Palms -kauppakeskuksessa. 6. joulukuuta 2022 ilmoitettiin Kilgourin löytyneen kuolleena.Musician Hamish Kilgour found dead after being reported missing RNZ 6.12.2022, viitattu 5.7.2024 == Lähteet == Luokka:Uusiseelantilaiset muusikot Luokka:Vuonna 1957 syntyneet Luokka:Vuonna 2022 kuolleet
Qoyqırılǵan qala

pienoiskuva|upright|Miehen muotoinen hautauurna. Qoyqırılǵan qala (, ) on zarathustralaisen palvontapaikan raunio Karakalpakian tasavallan Tórtkúlin piirissä Uzbekistanissa. Se sijaitsee 22 kilometriä Tórtkúlin kaupungista koilliseen. Vuosina 1951–1957 tehdyissä kaivauksissa löydettiin 300–200-luvuilta ennen ajanlaskun alkua oleva kaksikerroksinen pyöreä temppelirakennus, jonka ympärysmitta on 45 metriä ja korkeus noin 9,5 metriä. Sitä ympäröivat asuin- ja talousrakennukset sekä suojamuuri ja vallihauta. Muuri oli varustettu tornein ja ampuma-aukoin. Sen itäosassa oli tornien suojaama monimutkainen porttirakennelma. Pyöreä temppelirakennus toimi ilmeisesti alun perin observatoriona. Rakennus hylättiin ennen ajanlaskun alkua, mutta se otettiin pian uudelleen käyttöön palvontapaikkana. Qoyqırılǵan qalasta on löydetty piirtokirjoituksia, terrakottapatsaita, aseita, koruja, seinämaalausten kappaleita ja koristeellisia hautaruukkuja. Paikka hylättiin 300-luvulla. Qoyqırılǵan qalan esineitä on Pietarin Eremitaasin ja Nukusin Savitski-museon kokoelmissa. Sen rauniot ovat kaivausten jälkeen kuluneet ja peittyneet kasvillisuuteen. ==Lähteet== Luokka:Karakalpakstan Luokka:Uzbekistanin historia
Liddy Holloway

Elizabeth Brenda "Liddy" Holloway (1947 Wellington – 29. joulukuuta 2004) oli uusiseelantilainen näyttelijä ja televisiokäsikirjoittaja. Hän tuli tunnetuksi varsinkin Alex McKennan roolista saippuasarjassa Shortland Street ja Alcmenen roolista televisiosarjassa Hercules.Liddy Holloway NZ On Screen, viitattu 5.7.2024 Holloway oli poliitikko Phil Hollowayn tytär. Hän matkusti teini- ikäisenä äitinsä kanssa Englantiin, jossa sai tanssi- ja teatteriopetusta. Holloway esiintyi Australiassa muun muassa saippuasarjassa Prisoner. Hän toimi myös käsikirjoittajina monissa niistä televisiosarjoista, joissa esiintyi. Saippuasarjassa Shortland Street työskentelyn Holloway aloitti vuonna 1992. Yhdysvalloissa hän esiintyi komediaelokuvassa Mela kateissa ja televisioelokuvassa Murder in Greenwich. Holloway oli vuonna 2001 ehdolla parhaan naissivuosan esittäjän Nokia New Zealand Film Awardin saajaksi roolistaan elokuvassa Her Majesty. Hän kuoli maksasyöpään joulukuussa 2004. Holloway oli vuonna 2005 postuumisti ehdolla parhaan naissivuosan esittäjän New Zealand Screen Awardin saajaksi roolistaan elokuvassa Fracture. Näyttelijä Joel Tobeck on Hollowayn poika. == Lähteet == == Aiheesta muualla == * Luokka:Uusiseelantilaiset näyttelijät Luokka:Vuonna 1947 syntyneet Luokka:Vuonna 2004 kuolleet
Simon Mann

Simon Mann (s. 10. helmikuuta 2001) on brittiläis-yhdysvaltalainen moottoriurheilija. Hän ajaa FIA World Endurance Championship -sarjassa AF Corse -tallissa. == Ura == Mann aloitti kilpauransa vuonna 2018 Italian GT Championship -sarjassa. Hän sijoittui vuonna 2019 GT3 Pro-Am -luokassa kolmanneksi. Mann voitti Italian GT -sarjan mestaruuden GT3 Pro-Am -luokassa vuosina 2020 ja 2021. Vuodesta 2021 Mann on ajanut FIA World Endurance Championship -sarjassa AF Corsen Ferrarilla. Vuonna 2022 Mann ajoi FIA WEC ja IMSA SportsCar Championship -sarjoissa. Samana vuonna Mann osallistui ensi kerran Le Mansin 24 tunnin ajoon, jossa hänen aisapareinaan olivat Christoph Ulrich ja Toni Vilander. He sijoittuivat kokonaiskilpailussa 41.ksi. Mann on ajanut myös urallaan Asian Le Mans Series -sarjassa. == Lähteet == *Simon Mann Driver Databasessa Luokka:Brittiläiset autourheilijat Luokka:Asian Le Mans Series -kuljettajat Luokka:FIA World Endurance Championship -kuljettajat Luokka:Vuonna 2001 syntyneet Luokka:Elävät henkilöt
Peter Waieng

Peter Waieng (k. 22. elokuuta 2013 Roku Beach, Kairuku-Hirin piirikunta, Keskinen maakunta) oli papuauusiguinealainen poliitikko. Hän oli Papua-Uuden- Guinean parlamentin jäsen vuosina 1997–2002 ja toimi tuona aikana maansa puolustusministerinä.O’Neill: Waieng’s death a tragic loss The National 29.8.2013, viitattu 6.7.2024 Two suspects in former MPs death found guilty The National 17.2.2020, viitattu 6.7.2024 Waieng opiskeli Papua-Uuden-Guinean yliopistossa ja Wollongongin yliopistossa.Kela Kapkora Sil Bolkin, Peter Waieng of Gam Kane, where leaders are born PNG Attitude 27.8.2013, viitattu 6.7.2024 Hänet valittiin maansa parlamenttiin Kundiawa-Gemboglin vaalipiiristä. Hän asettui uudelleen ehdolle vuoden 2002 vaaleissa, mutta ei onnistunut uusimaan paikkaansa parlamentissa. == Kuolema == Waieng nautti alkoholia seurueessa 22. elokuuta 2013 ja riitaantui tässä yhteydessä naisystävänsä kanssa. Hän lähti jahtaamaan naista ja aloitti tämän pahoinpitelemisen. Seviro Ganiga yritti mennä apuun, mutta Waieng kävi hänenkin kimppuunsa. Avunhuudot kuultuaan paikalle juoksi myös Ray Atabe, joka löi Waiengia kivellä päähän. Waiengin otteesta irti päästyään raivostunut Ganiga surmasi tämän useilla puukoniskuilla rintakehän alueelle. Vuonna 2020 taposta tuomittiin Ganiga 16 vuoden ja Atabe 13 vuoden vankeusrangaistukseen.Trevor Wahune, Duo jailed for manslaughter Post Courier 21.4.2020, viitattu 6.7.2024 Surmasta levisi Papua-Uudessa-Guineassa runsaasti salaliittoteorioita.Rebecca Kuku, Probe into high-profile homicides continue Post Courier 6.9.2021, viitattu 6.7.2024 == Lähteet == Luokka:Papuauusiguinealaiset poliitikot Luokka:Syntymävuosi puuttuu Luokka:Vuonna 2013 kuolleet Luokka:Henkirikosten uhrit
Ashraf Choudhary

Ashraf Choudhary (s. 15. helmikuuta 1949 Pakistan) on uusiseelantilainen työväenpuolueen poliitikko. Hän oli Uuden-Seelannin parlamentin jäsen vuosina 2002–2011. Hän oli Uuden-Seelannin ensimmäinen parlamenttiin valittu muslimi ja eteläaasialaissyntyinen.Dr Ashraf Choudhary New Zealand Parliament, viitattu 6.7.2024 Choudhary opiskeli 1970-luvulla maataloustekniikkaa Newcastlen yliopistossa sekä Masseyn yliopistossa, josta hän sai filosofian tohtorin oppiarvon vuonna 1979. Choudhary työskenteli opettajana ja tutkijana Masseyn yliopistossa vuosina 1976–2002. Hän oli associate professorina Masseyn yliopistossa vuonna 2002. Choudhary toimi Palmerston Northin työväenpuolueen johtajana. Winston Peters syytti häntä vuonna 2002 vuosisatoja vanhan tradition rikkomisesta, koska hän uutena parlamentaarikkona ei vannonut valaansa käsi Raamatulla vaan Koraanilla. Choudhary vastasi huomauttamalla, että pääministerinä toiminut Julius Vogel oli 1870-luvulla vannonut valansa käsi Tooralla.New Zealand's first Muslim legislator in row over Quran World- Wide Religious News 29.8.2002, viitattu 6.7.2024 Anders Behring Breivik viittasi Choudharyyn manifestissaan. Hän syytti tätä esiaviollista seksiä harrastaneiden ja homoseksuaalien kivittämisen passiivisesta hyväksynnästä. Choudhary piti mainintaa erikoisena ja Breivikiä terroristina.Michael Field, Mass killer sees NZ as haven in Islam conflict Stuff 31.7.2011, viitattu 6.7.2024 == Lähteet == Luokka:Uusiseelantilaiset poliitikot Luokka:Vuonna 1949 syntyneet Luokka:Elävät henkilöt
Sähkönitoja

Sähkönitoja tai niittipistooli on sähköinen laite, jonka avulla laitetaan niitein kiinni eri materiaaleja. Sitä käytetään esimerkiksi verhoilukankaiden ja -nahkojen kiinnittämiseen. Joillakin sähkönitojien malleilla voidaan kiinnittää myös nauloja. Jotkut mallit taas sopivat paperin nidontaan toimistoihin ja kaupan kassalle. == Lähteet == Luokka:Sähkötekniikka
Kaarlo Sarvimäki

Karl (Kaarlo, Kalle) Gunnar Sarvimäki (16. joulukuuta 1902 – 5. heinäkuuta 1929 Marian sairaala, Helsinki) oli suomalainen keskipitkien matkojen juoksija. Häntä pidettiin 1920-luvun lopulla yhtenä Suomen parhaimmista keskipitkien matkojen juoksijoista.Kuolinilmoitus, Helsingin Sanomat, 06.07.1929, nro 178, s. 2, Kansalliskirjaston digitaaliset aineistot. Viitattu 06.07.2024Kaarlo Sarvimäki, Helsingin Sanomat, 06.07.1929, nro 178, s. 9, Kansalliskirjaston digitaaliset aineistot. Viitattu 06.07.2024Kaarlo Sarvimäki, Länsi-Suomi, 07.07.1929, nro 153, s. 3, Kansalliskirjaston digitaaliset aineistot. Viitattu 06.07.2024Kalle Sarvimäki, Toverit : Helsingin Toverien jäsenlehti, 01.01.1929, nro 6, s. 1, Kansalliskirjaston digitaaliset aineistot. Viitattu 06.07.2024 Kaarlo Sarvimäki toimi autonkuljettajana poliisilaitoksen kieltolakikomennuskunnassa. Juoksijan uransa hän aloitti 1923 Suomen Työväen Urheiluliitossa kuuluen Helsingin Jyryyn. Ensimmäisen kerran hän herätti huomiota 1925 juostuaan 5 000 metriä 15.38 minuutissa. Syksyllä 1926 Sarvimäki rikkoi jo neljännestunnin rajan juoksemalla tämän matkan ajassa 14.58,2. Vuonna 1927 Sarvimäki siirtyi Suomen Valtakunnan Urheiluliittoon ja alkoi edustaa Helsingin Tovereita. Kesällä 1927 hän juoksi hän muun muassa 3 000 metriä ajassa 5.39,5 sekä teki kilpailumatkan Norjaan. Vuoden 1928 Sarvimäki ei kilpaillut ja mutta keväällä 1929 hän oli taas kilpailemassa edustaen nyt Helsingin Kisa-Veikkoja. Sarvimäki juoksi tällöin 1 500 metriä ajassa 4.07,4, 3 000 metriä ajassa 8.51,7 ja 5 000 metriä ajassa 15.17,2. Sarvimäki sairastui äkillisesti saatuaan ruusun päähänsä ja hän kuoli 26-vuotiaana Marian sairaalassa heinäkuun alussa 1929. Sarvimäki haudattiin Malmin hautausmaalle. == Lähteet == Luokka:Suomalaiset keskimatkojen juoksijat Luokka:Vuonna 1902 syntyneet Luokka:Vuonna 1929 kuolleet
Bertel Schwindt

Sigfrid Bertel Schwindt (26. helmikuuta 1907 Harbin Siperia – 20. kesäkuuta 1982 Helsinki) oli suomalainen juristi ja korkeimman oikeuden oikeusneuvos. Siperiassa syntyneen Bertel Schwindtin vanhemmat olivat eversti Ludwig A. Schwindt ja Sivi Aurora Amanda Langolain. Hänen puolisonsa vuodesta 1944 oli Sirkka Margaretha Anttonen. Bertel Schwindt tuli ylioppilaaksi Nya svenska läroverketistä 1925, suoritti ylemmän oikeustutkinnon 1929 ja valmistui lakitieteen kandidaatiksi 1935, joka oli vuodesta 1948 lisensiaatin tutkinto. Varatuomarin arvon hän sai 1932. Schwindt oli Viipurin hovioikeuden kanslisti 1937, mutta tuli jo samana vuonna ensin ylimääräiseksi virkamieheksi ja sitten notaariksi korkeimpaan oikeuteen. Sotapalveluksensa 1940–1942 hän suoritti sotatuomarina. Schwindt oli sotien jälkeen vuodesta 1945 korkeimman oikeuden oikeussihteeri ja ylimääräinen oikeusneuvos vuodesta 1950 lähes koko ajan vuoteen 1955 asti, erikoistuen maanhankinta-asioihin. Vuosina 1945–1946 hän oli lisäksi ylimääräinen virkamies tasavallan presidentin kansliassa, minkä lisäksi hänellä oli työuransa aikana useita luottamus-, asiantuntija- ja opetustehtäviä. Schwindt oli vuodesta 1955 Helsingin hovioikeuden hovioikeudenneuvos vuoteen 1957, jolloin hänestä tuli korkeimman oikeuden vakinainen oikeusneuvos. Tätä virkaa hän hoiti lähes 70-vuotiaaksi, vuoteen 1977 asti. (ei-vapaa) == Lähteet == ==Aiheesta muualla== * Luokka:Suomalaiset juristit Luokka:Suomalaiset tuomarit Luokka:Suomalaiset virkamiehet Luokka:Korkeimman oikeuden jäsenet Luokka:Vuonna 1907 syntyneet Luokka:Vuonna 1982 kuolleet
Paholaisen päät

Paholaisen päät (tšk. Čertovy hlavy) ovat kallioon hakattuja veistoksia Želízyn kunnassa Keski-Tšekissä. Maailmassa ainoastaan Yhdysvalloissa sijaitsevat Mount Rushmoren veistokset ovat suurempia päitä kuvaavia veistoksia. == Sijainti == Paholaisen päät sijaitsevat metsässä lyhyen kävelymatkan päässä pienestä Želízyn kylästä. Lähin suurempi asutuskeskus on Mělník. Ennen veistosten valmistusta alueen kalliota kerrotaan käytetyn lainsuojattomien piileskelypaikkana. 2010-luvun alussa yksityinen metsänomistaja hakkasi veistosta ympäröineen metsän. Haastattelussa hän kertoi kuitenkin aikovansa kasvattaa sen uudelleen. == Valmistus == Nuori Václav Levý toimi 1840-luvun alussa läheisen Liběchovin kartanon kokkina. Vapaa-aikanaan hän kierteli läheisiä metsiä ja kiinnostui alueen hiekkakivikallioiden kaivertamisesta. Vuosina 1841–1846 hän kaiversi useita veistoksia noin 12 kilometriä pitkän matkan varrelle kartanonherra Antonín Veithin siunauksella. Paholaisen päät ovat näistä tunnetuimmat ja suurimmat. Veistokset ovat hakattu suoraan kallioon. Paholaisen päät ovat noin yhdeksän metriä korkeat. == Lähteet == == Aiheesta muualla == Luokka:Tšekin patsaat ja veistokset Luokka:Keski-Böömin lääni
Implerstraßen metroasema

Implerstraße on yksi Münchenin metron asemista joka avattiin 22. marraskuuta 1975, se on U3: n ja U6: n kolmiraiteinen risteysasema. 22,5 metrin jännevälistään huolimatta Implerstraßen asema on pylväätön, mikä on ainutlaatuista Münchenin metroverkostossa. Keskimmäinen rata oli käyttämättömänä vuoteen 1989 asti, kun U3 kulki yhdessä U6: n kanssa Holzapfelkreuthiin, kunnes linja Fürstenried Westiin avattiin. Radalla 1 U6 kulkee Marienplatzin suuntaan. Radalla 2 U3 kulkee Fürstenried Westin suuntaan sekä U6 Klinikum Großhadernin suuntaan. Radalla 3, joka oli käyttämättömänä 14 vuotta, Fürstenried westistä tuleva U3 kulkee Marienplatzin suuntaan. Takaradan seinät on valmistettu kuitusementtipaneeleista. asemalla on hissiyhteys molemmilla laitureilla. Jos U9-linja rakennetaan, metroasema laajennetaan neliraiteiseksi tai se korvataan uudella asemalla yhdessä Poccistraßen metroaseman kanssa. Asema nimettiin sen yläpuolella kulkevan Implerstraßen mukaan. == Lähteet == Luokka:Münchenin metroasemat
Les Échelles

Les Échelles on kunta itäisessä Ranskassa Savoien departementissa Auvergne- Rhône-Alpesin alueella. Se sijaitsee Guiersjoen varrella, noin 22 kilometriä Chambéryn kaupungista lounaaseen. Les Échellesissä Guiersjoen kaksi latvajokea kohtaavat. Guiers Vif, jonka lähde on Saint Pierre d'Entremontissa ja Guiers Mort, jonka lähde on Saint Pierre de Chartreusessa, liittyvät yhteen muodostaen Guiersin, Rhônen sivujoen. == Historia == Kaupunki on rakennettu muinaisen roomalaisen tien varrelle, joka kulki Lugdunumista (Lyon) Mediolanumiin (Milano). Kaupungin nimi tulee siitä, että se sijaitsee kapeassa ja jyrkässä rotkossa, ja jonka ylitys onnistui vain tikkaita (latinaksi scala) pitkin. Kreivitär Béatrice Savoijilaisen johdolla 1200-luvulla Johanniittain ritarikunnan ritarit asettuivat Les Échellesin kuntaan. He hallinnoivat köyhille omistettua sairaalaa sekä muita kiinteistöjä kuten myllyä ja linnaa. Ranskan suuren vallankumouksen aikana 1700-luvun lopulla kaikki heidän omaisuutensa myytiin paikalliselle porvaristolle. Savoijin herttua Kaarle III perusti vuonna 1514 Echellesin markkinat, joita pidetään joka tiistaiaamu keskusaukiolla. ==Tunnettuja kuntalaisia== *Stendhal (1783-1842), kirjailija ==Lähteet== ==Aiheesta muualla== Luokka:Savoien kunnat
Liam Möller

Liam Möller (s. 21. joulukuuta 2004) on suomalainen jalkapalloilija, joka edustaa Veikkausliigassa pelaavaa Helsingin Jalkapalloklubia. Pelipaikaltaan hän on keskikenttäpelaaja. Pelaajauransa Möller aloitti 5-vuotiaana Espoon Palloseurassa, josta hän siirtyi HJK:n akatemiaan 12-vuotiaana. Hän debytoi Klubi 04:n paidassa Ykkösessä 16-vuotiaana kaudella 2021. Veikkausliigassa Möller pääsi ensimmäistä kertaa kentälle ottelussa KTP:ta vastaan 9. toukokuuta 2023, onnistuen heti maalinteossa. == Lähteet ==
Saint-Béron

Saint-Béron on kunta itäisessä Ranskassa Savoien departementissa Auvergne- Rhône-Alpesin alueella. Se sijaitsee noin 28 kilometriä Chambéryn kaupungista lounaaseen. pienoiskuva|vasen|Château de Vaux-Saint-Cyr Saint-Béronia hallinneista Disimieun kreivien linnasta ei ole enää mitään jäljellä. Genovalaiset ryöstivät sen vuonna 1603. Nykyinen Château de Vaux-Saint-Cyr rakennettiin vuosien 1865 ja 1868 välillä. ==Lähteet== ==Aiheesta muualla== Luokka:Savoien kunnat
Maja Åskag

Maja Åskag (s. 18. joulukuuta 2002 Eskilstuna) on ruotsalainen pituushyppääjä ja kolmiloikkaaja, joka on saavuttanut kansainvälisiä ikäluokkamestaruuksia ja -mitalisijoja (U20 ja U23) 2020-luvun alkupuoliskolla. Päälajina on ollut kolmiloikka siirryttyään aikuisten sarjan kansainvälisin kisoihin. Maja Åskag otti Ruotsin mestaruusmitaleja vuosina 2019-2021. Ensimäiset mestaruutensa 2022 pituushypyssä ja 2023 kolmiloikassa. Hän on edustanut Ruotsia vuosien 2022 ja 2024 EM-kisoissa sekä vuoden 2023 MM-kisoissa karsiutuen kuitenkin alkukilpailuissa. Hänet on valittu vuoden 2024 Pariisin olympialaisiin kolmiloikan edustajaksi. Åskag saavutti menestystä jo nuorten MM- ja EM- mestaruuskisoissa. Hän otti pituushypyn ja kolmiloikan hopeaa vuoden 2023 alle 23-vuotiaiden EM-kilpailuissa Espoossa. Hänellä on myös kultaa vuoden 2021 MM- ja EM-kisojen alle 20-vuotiaiden pituushypystä ja kolmiloikasta. ==Lähteet== Luokka:Ruotsalaiset pituushyppääjät Luokka:Ruotsalaiset kolmiloikkaajat Luokka:Vuonna 2002 syntyneet Luokka:Elävät henkilöt
Starmerin hallitus

Starmerin hallitus on Yhdistyneen kuningaskunnan hallitus, joka astui virkaan vuoden 2024 parlamenttivaalien jälkeen. Hallitus on työväenpuolueen muodostama enemmistöhallitus, ja sitä johtaa pääministeri Keir Starmer. == Kabinetti == == Kaikki ministerit == == Lähteet == Luokka:Yhdistyneen kuningaskunnan hallitukset
Hanna Marno

Hanna Marno (s. 1981 Helsinki) on suomalainen kuvanveistäjä ja ympäristötaiteilija. Marno asuu ja työskentelee Pohjois-Satakunnassa Siikaisissa. Marno on opiskellut ja valmistunut kuvataiteen maisteriksi Taideyliopiston Kuvataideakatemiasta. Hän on lisäksi opiskellut Pittsburghissa Carnegie-Mellon yliopistossa ja Pittsburgh Filmmakersissa sekä Tampereen ammattikorkeakoulun taiteen ja viestinnän laitoksella. Marnon töitä on ollut esillä sekä Suomessa että ulkomaillakin ja hänen työnsä ovat usein paikkasidonnaisia. Töissään Marno käsittelee muun muassa valtaa, yhteisöjä, ainetta ja ulkopuolisuuden tunnetta. “Mikä onkaan se liima, joka meidät yhteen sitoo”, kysyy Marno. == Lähteet == Luokka:Suomalaiset kuvanveistäjät Luokka:Suomalaiset ympäristötaiteilijat Luokka:Vuonna 1981 syntyneet Luokka:Elävät henkilöt
Marise Chamberlain

Marise Ann Millicent Chamberlain (5. joulukuuta 1935 Christchurch – 5. marraskuuta 2024Marise Chamberlain mourned: NZ's only female track Olympic Games medallist dies, aged 88) oli uusiseelantilainen keskimatkojen juoksija. Tokion olympialaisissa 1964 Chamberlain oli 800 metrillä kolmas. Brittiläisen imperiumin ja kansainyhteisön kisoissa vuonna 1962 hän oli 880 jaardilla hopealla. Chamberlainin ennätys 800 metrillä on vuonna 1969 juostu 2.01,4. == Lähteet == == Aiheesta muualla == * New Zealand olympic team * Athletics New Zealand Luokka:Uusiseelantilaiset keskimatkojen juoksijat Luokka:Uusiseelantilaiset olympiamitalistit Luokka:Vuonna 1935 syntyneet Luokka:Vuonna 2024 kuolleet
Uuden-Seelannin parlamenttivaalit 2017

Uuden-Seelannin parlamenttivaalit 2017 toimitettiin 23. syyskuuta 2017 120 edustajan valitsemiseksi Uuden-Seelannin parlamenttiin. Vaalit voitti Uuden- Seelannin kansallispuolue, joka sai 56 paikkaa. Uuden-Seelannin työväenpuolue sai 46 paikkaa, Uusi-Seelanti ensin sai yhdeksän paikkaa, Uuden-Seelannin vihreä puolue sai kahdeksan paikkaa ja ACT sai yhden paikan parlamenttiin. Vaikka Kansallispuolue sai eniten paikkoja, eniten lisäpaikkoja sai Työväenpuolue: Kansallispuolue menetti neljä paikkaa, mutta Työväenpuolue sai 14 lisäpaikkaa. Uusi-Seelanti ensin -puolue menetti kaksi paikkaa, vihreät menetti kuusi paikkaa ja ACT:n paikkamäärä säilyi ennallaan. Maoripuolue putosi parlamentista kokonaan pois menettämällä kaksi paikkaa. Vaaleissa annettiin 2,6 miljoonaa ääntä ja äänestysprosentti oli 79,75 prosenttia. == Lähteet == Luokka:Uuden-Seelannin vaalit Luokka:Vuoden 2017 vaalit
Jonas Abrahamsen

Jonas Abrahamsen (s. 20. syyskuuta 1995 Skien) on norjalainen maantiepyöräilijä. Hän aloitti ammattilaisuransa vuonna 2014, jolloin edusti Motiv3 Pro-Cycling Teamia ja Team Øster Hus–Ridley -joukkuetta. Vuodesta 2016 lähtien hän on edustanut samaa norjalaistallia, nimeltään nyt Uno-X Mobility. == Saavutuksia == Lähde: Pro Cycling Stats ;2020 :Tour of Malopolska, mäkikirikilpailun ja 2. etapin voitto ;2023 :Ranskan ympäriajo, 18. etapilla kolmas ;2024 :Etoile de Bessèges – Tour du Gard, mäkikirikilpailun voitto :Dwars door Vlaanderen, toinen :Brussels Cycling Classic, voitto :Dwars door het Hageland, toinen :Ranskan ympäriajo, 2. etapilla toinen == Lähteet == Luokka:Norjalaiset maantiepyöräilijät Luokka:Vuonna 1995 syntyneet Luokka:Elävät henkilöt
Uuden-Seelannin parlamenttivaalit 2014

Uuden-Seelannin parlamenttivaalit 2014 toimitettiin Uudessa-Seelannissa 20. syyskuuta 2014 121 edustajan valitsemiseksi maan parlamenttiin. Eniten paikkoja vaaleissa sai Uuden-Seelannin kansallispuolue, joka sai 60 paikkaa. Uuden-Seelannin työväenpuolue sai 32 paikkaa, vihreät sai 14 paikkaa, Uusi- Seelanti ensin sai 11 paikkaa, Maoripuolue sai kaksi paikkaa ja ACT sekä Yhdistynyt tulevaisuus saivat kumpikin yhden paikan. Työväenpuolue sai vaaleissa huonoimman tuloksensa vuoden 1992 jälkeen ja Kansallispuolue sai kolmannen peräkkäisen vaalivoittonsa. Vaalien äänestysprosentti oli 77,9. Viime vaaleista Kansallispuolue sai yhden lisäpaikan, Työväenpuolue menetti kaksi paikkaa, Vihreiden paikkamäärä säilyi samana, Uusi-Seelanti ensin sai kolme lisäpaikkaa, Maoripuolue menetti yhden paikan ja ACT:n sekä Yhdistyneen tulevaisuuden paikkamäärät pysyivät samoina. == Lähteet == Luokka:Uuden- Seelannin vaalit Luokka:Vuoden 2014 vaalit
Carl Bengtström

Carl Bengtström (s. 13. tammikuuta 2000 Ruotsi) on ruotsalainen pikajuoksija, joka kilpailee 400 metrillä sekä 400 metrin aitajuoksussa. Hänen kisavuotensa ajoittuvat 2020-luvulle. == Ura == Carl Bengtström saavutti jo juniorivuosinaan menestystä rikkoessaan vuonna 2018 Niklas Wallenlindin yli 30 vuotta vanhan alle 18-vuotiaiden 400 metrin aitojen Ruotsin ennätyksen ajalla 50,20. Hän voitti vuonna 2019 400 metrin aidoissa alle 20-vuotiaiden Euroopan mestaruuden Boråsissa. Bengtström sijoittui 2021 Puolan Toruńissa sisäratojen EM-kilpailuissa 2021 neljänneksi 400 metrillä. Seuraavan vuoden sisäratojen MM-kilpailuissa Belgradissa hän otti pronssia 400 metrillä ajalla 45,33. Eugenen MM-kilpailuissa 2022 hän karsiutui 400 metrin aitojen välierissä ajalla 48,75. Vuoden 2023 sisäratojen EM-kilpailuissa Istanbulissa hän oli jälleen 400 metrillä kolmas ajalla vuoden 2024 Rooman EM-kisoissa kolmas 400 metrin aidoissa uudella Ruotsin ennätyksellä 47,94. Bengström voitti ensimmäisen Ruotsin mestaruuden ulkoradoilla 400 metrin aidoissa vuonna 2019 ja 400 metrin mestaruuden vuonna 2022. == Lähteet == Luokka:Ruotsalaiset pikajuoksijat Luokka:Ruotsalaiset 400 metrin aitajuoksijat Luokka:Vuonna 2000 syntyneet Luokka:Elävät henkilöt
Jan Vopat

Jan Vopat (s. 22. maaliskuuta 1973 Most, Tšekkoslovakia) on uransa päättänyt tšekkiläinen jääkiekkoilija, joka pelasi puolustajana Tšekin Extraliigassa ja NHL:ssa. Hän pelasi urallaan 126 NHL-ottelua ja teki niissä 11 maalia ja 31 tehopistettä. == Ura == Vopat aloitti uransa HC Litvinovin edustusjoukkueessa kaudella 1990-1991 pelaten 18 ottelua. Hartford Whalers varasi Vopatin kolmannella kierroksella kesällä 1992. Varauksesta huolimatta Vopat pelasi Litvinovissa aina kevääseen 1995 asti. Kaudella 1993-1994 hän teki pelaamissaan 45 ottelussa uransa parhaat tehot 10 maalia ja 20 syottöä. Kesällä 1995 Whalers vaihtoi Vopatin edustusoikeuden Los Angeles Kingsiin vastineeksi 4. kierroksen varausvuoroon. Seuraavan kauden alusta Vopat siirtyi pelaamaan Kingsin organisaatioon. NHL-otteluita kertyi debyyttikaudella 11 kappaletta ja loppukauden Vopat vietti IHL-liigan Phoenixissa. Kaikkiaan Vopat ehti pelaamaan kolme kautta Los Angelesissa ennen kauppaa Nashville Predatorsiin. Vopatin ohella kaupassa siirtyi Kimmo Timosen pelioikeudet. Vastine oli vain epämääräinen "Future considerations", joka useinkaan ei realisoidu millään tavoin. Kaudella 1998-1999 Vopat pelasi Nashvillessa 55 ottelua tehden NHL-uransa parhaat pisteet 5+6. Seuraavalla kaudella Vopat pelasi vain kuusi ottelua Nashvillessä ja kaksi ottelua farmijoukkue Milwaukee Admiralsissa ennenkuin lopetto NHL-uransa terveydellisistä syistä. Tämän jälkeen hän pelasi vielä kauden ajan Saksan Oberliigassa. === Maajoukkue === Vopat pelasi Tšekkoslovakian alle 18-vuotiaiden maajoukkueessa vuosien 1990 ja 1991 EM-turnauksissa sekä alle 20-vuotiaden maailmanmestaruuskisoissa 1992 ja 1993. Jälkimmäisessä hän toimi joukkueen kapteenina ja merkkautti tehot 6+4. Kuudella maalillaan hän oli yhdessä David Vybornyn kanssa joukkueen paras maalintekijä. Tšekin tasavallan miesten maajoukkueessa Vopat pelasi vuoden 1994 olympiaturnauksessa sekä vuoden 1995 maailmanmestaruuskisoissa. Molemmissa turnauksissa hän sai tililleen vain yhden syöttöpisteen. == Muuta == Vopatin nuorempi veli Roman pelasi myös NHL:ssa 133 ottelun verran. Veljesten isä Jan Vopat vanhempi pelasi 12 kautta Tšekkoslovakian pääsarjassa, kaikki Litvinovin joukkueessa. == Lähteet == Luokka:Tšekkiläiset jääkiekkoilijat Luokka:Hartford Whalersin varaamat pelaajat Luokka:Vuonna 1973 syntyneet Luokka:Elävät henkilöt
Michael Joseph Savage

Michael Joseph Savage (23. maaliskuuta 1872 Tatong, Victoria, Australia – 27. maaliskuuta 1940 Wellington, Uusi-Seelanti) oli Uuden-Seelannin työväenpuolueen poliitikko, joka toimi Uuden-Seelannin pääministerinä vuosina 1935–1940.Barry Gustafson, Savage, Michael Joseph Te Ara, viitattu 6.7.2024 Savage syntyi irlantilaisten maahanmuuttajien perheeseen kahdeksasta lapsesta nuorimpana. Hänet kasvatettiin katoliseen uskoon. Henry George ja Edward Bellamy vaikuttivat vahvasti Savagen poliittiseen ajatteluun. Savage toimi alun perin kullankaivajana ja työväenliikkeen organisoijana Australiassa. Hän muutti Uuteen-Seelantiin vuonna 1907 ja ryhtyi pian aktiiviseksi toimijaksi Aucklandin ammattiyhdistysliikkeessä. Savage liittyi työväenpuolueeseen sen perustamisen yhteydessä vuonna 1916 ja nousi sen varajohtajaksi vuonna 1923 sekä Harry Hollandin seuraajanaBarry Gustafson, Michael Joseph (Mick) Savage (1872–1940) Australian Dictionary of Biography, viitattu 6.7.2024 johtajaksi 1933. Hän vaikutti merkittävästi työväenpuolueen vaalivoittoon vuonna 1935 ja pääsi Uuden-Seelannin ensimmäiseksi työväenpuoluetta edustaneeksi pääministeriksi. Hän saavutti suosiota talouden elvytystoimillaan ja sosiaalisilla hyvinvointiohjelmillaan. Hän toteutti muun muassa opetusjärjestelmän uudistuksen ja loi sosiaaliturvaa koskevaa lainsäädäntöä. Savage johtikin työväenpuolueen yhteen sen suurimmista vaalivoitoista vuonna 1938.Michael Joseph Savage Britannica, viitattu 6.7.2024 Vuonna 1938 Savage kritisoi julkisesti Ison-Britannian hyväksyntää Sudeettialueiden liittämiselle natsien hallitsemaan Saksaan. Muun muassa The New Zealand Herald tuomitsi hänet epäyhtenäisyyden osoittamisesta kritiikillään. 3. syyskuuta 1939 Uusi- Seelanti yhtyi Ison-Britannian sodanjulistukseen natsi-Saksalle. Tuolloin Savage oli kuitenkin toipumassa suolistosyövän takia tehdystä leikkauksesta.Prime minister declares New Zealand’s support for Britain New Zealand History, viitattu 6.7.2024 Terveydentilan heikennyttyä Peter Fraser hoiti tilapäisesti Savagen tehtäviä. Savagen kuoltua Fraserista tuli pääministeri. Savagen sairastaessa John A. Lee oli noussut työväenpuolueen sisällä hänen vastavoimakseen. Lee vihjasi Savagen somaattisen sairauden vaikuttaneen myös tämän henkisiin kykyihin. Savage piti Leetä epälojaalina ja syytti tätä pyrkimyksestä tuhoamiseensa poliittisena voimahahmona. Lee erotettiin puolueesta päivä ennen kuin Savage kuoli kotonaan Wellingtonissa 27. maaliskuuta 1940. Hänet haudattiin Aucklandin Bastion Pointiin. == Lähteet == Luokka:Uuden-Seelannin pääministerit Luokka:Vuonna 1872 syntyneet Luokka:Vuonna 1940 kuolleet
David Farquhar

David Farquhar CNZM (1928 Cambridge, Uusi-Seelanti – 2007 Wellington, Uusi- Seelanti) oli uusiseelantilainen säveltäjä.David Farquhar SOUNZ, viitattu 6.7.2024 Farquhar vietti suurimman osan varhaisista vuosistaan Fidžillä. Hän aloitti yliopisto-opintonsa Christchurchissa ja valmistui sitten Wellingtonin Victoria-yliopistosta saatuaan opetusta Douglas Lilburnilta. Farquhar lähti Isoon-Britanniaan, jossa hän sai maisterin arvon Cambridgen yliopistosta. Lisäksi hän sai sävellysopetusta Benjamin Frankelilta Guildhall School of Music and Dramalta. Palattuaan Uuteen-Seelantiin Farquhar liittyi Wellingtonin Victoria-yliopiston musiikin laitoksen henkilökuntaan. Hän sai nimityksen musiikin professoriksi vuonna 1976 ja jäi eläkkeelle vuonna 1993. Farquharista tuli Uuden-Seelannin säveltäjäliiton ensimmäinen puheenjohtaja sen perustamisen yhteydessä vuonna 1974. Hän sai Uuden-Seelannin säveltäjäliiton kunniamaininnan palveluksista Uuden-Seelannin musiikille vuonna 1984. Hänestä tehtiin vuonna 2004 Uuden-Seelannin ansioritarikunnan Companion. Farquharin tunnetuimpien teosten joukossa on hänen ensimmäinen sinfoniansa (1959).Philip Krumm, David Farquhar AllMusic, viitattu 6.7.2024 Symphony No. 1 SOUNZ, viitattu 6.7.2024 Hänen tuotantoonsa kuuluu myös muun muassa pianokonsertto, näyttämömusiikkia, kamarimusiikkia, kuoroteoksia ja lapsille suunnattua musiikkia. == Lähteet == Luokka:Uusiseelantilaiset säveltäjät Luokka:Vuonna 1928 syntyneet Luokka:Vuonna 2007 kuolleet